[ca] INTRODUCCIÓ La fibril·lació auricular és l'arítmia cardíaca més freqüent. Un nombre important de malalts que requereixen tractament quirúrgic per la seva patologia de base presenten, també, fibril·lació auricular. L'Hospital Universitari Germans Trias i Pujol és un centre terciari que va iniciar el seu programa de Cirurgia Cardíaca l'any 2000. L'any 2006 es va iniciar el Programa de Cirurgia de la Fibril·lació Auricular. S'han utilitzat diferents tècniques i, concretament, a 59 malalts se'ls ha tractat amb una nova tecnologia, els ultrasons d'alta intensitat emprant el sistema Epicor, fent una ablació epicàrdica de les venes pulmonars. OBJECTIUS Els objectius són, bàsicament, quatre: avaluar l'efectivitat d'aquest tipus d'ablació, establir les diferències dels resultats entre els malalts amb una fibril·lació auricular paroxismal i una crònica, establir les diferències dels resultats segons la patologia cardíaca de base dels malalts i avaluar la seguretat de la tècnica en quant a complicacions relacionades i mortalitat. DISSENY Aquest treball és un estudi prospectiu observacional de cohorts de 59 malalts amb fibril·lació auricular no primària, tractats amb una ablació epicàrdica exclusiva de les venes pulmonars amb ultrasons d'alta intensitat. Els malalts van ser dividits en dos grups. El primer fou constituït per 20 malalts amb una fibril·lació auricular paroxismal i el segon per 39 malalts amb una fibril·lació auricular crònica. Un cop realitzada la intervenció, els malalts van ser seguits a la Consulta Externa del mateix Servei, al mes, als sis mesos, al primer any postoperatori i, posteriorment, cada any fins arribar al tercer. La variable principal durant el seguiment fou el ritme cardíac i es va establir d'acord amb l'ECG. RESULTATS Els resultats obtinguts mostren que l'efectivitat d'aquest tipus d'ablació per mantenir ritme sinusal al primer any fou del 65,3%, del 62,2% al segon any i del 56,8% al tercer any. Quan la fibril·lació auricular era paroxismal l'efectivitat de la tècnica al primer mes fou del 82,4% i del 41,7% quan era crònica (p=0,005), al primer any del 82,4% i del 56,3% respectivament (p=0,068), al segon any del 75% i del 55,2% respectivament (p=0,189) i al tercer any del 66,7% i del 51,7% respectivament (p=0,343). Pels malalts amb fibril·lació auricular paroxismal, al tercer any manté el ritme sinusal el 75% dels malalts amb patologia mitral, el 66,7% dels malalts amb patologia aòrtica i el 50% dels malalts amb patologia coronària. Pels malalts amb fibril·lació auricular crònica, al tercer any manté el ritme sinusal el 57,1% dels malalts amb afectació mitral, el 37,5% dels malalts amb afectació aòrtica i el 50% dels malalts amb patologia coronària. CONCLUSIONS L'ablació quirúrgica epicàrdica de les venes pulmonars amb ultrasons d'alta intensitat és una tècnica segura i presenta bons resultats, sobre tot, en malalts amb fibril·lació auricular paroxismal, independentment de la seva patologia de base, i s'hauria d'oferir a aquells malalts amb indicació quirúrgica per la seva patologia de base.

[en] BACKGROUND Atrial fibrillation is the most frequent of the cardiac arrhythmias. An important number of patients requiring surgical treatment for their cardiac illness are also in atrial fibrillation. The Hospital Universitari Germans Trias i Pujol is a tertiary center that initiated its Cardiac Surgery program in 2000. Within this context, in 2006 a Program of Atrial Fibrillation Surgery was initiated. A variety of techniques were used and, specifically, a new technology was applied to 59 patients, the high-intensity focused ultrasounds using the Epicor System. OBJECTIVES The objectives of the study were to evaluate the effectiveness of that kind of ablation, to establish the differences of the results between patients presenting with paroxysmal and chronic atrial fibrillation and to establish the differences of the results according to the patient's heart disease. DESIGN This is an observational, prospective cohort´s study including 59 patients with non-primary atrial fibrillation treated with and exclusive epicardial ablation of the pulmonary veins with high-intensity focused ultrasounds. Patients were divided into two groups. First, including 20 patients with a paroxysmal atrial fibrillation and the second one including 39 patients with a chronic atrial fibrillation. Patients were followed-up at the Outpatient Clinic at one month, six months, first postoperative year and, later, every year up to the third one. Cardiac rhythm during follow-up was the main variable and was established according to the EKG. RESULTS The results show that the effectiveness of that kind of ablation in order to maintain sinus rhythm was 65,3% for the first year, 62,2% for the second year and 56,8% for the third year. When atrial fibrillation was paroxysmal this technique's effectiveness for the first month was 82,4% and 41,7% when it was chronic (p=0,005), for the first year 82,4% and 56,3% respectively (p=0,068), for the second year 75% and 55,2% respectively (p=0,189) and for the third year 66,7% and 51,7% respectively (p=0,343). Among patients with a paroxysmal atrial fibrillation, at third year maintain sinus rhythm up to 75% of patients with a mitral valve disease, up to 66,7% of patients with an aortic valve disease and up to 50% of patients with a coronary heart disease. Among patients with a chronic atrial fibrillation, at third year maintain sinus rhythm up to 57,1% of patients with a mitral valve disease, up to 37,5% of patients with an aortic valve disease and up to 50% of patients with a coronary heart disease. CONCLUSIONS Epicardial surgical ablation of the pulmonary veins with high- intensity focused ultrasound is a safe technique and shows good results, especially for patients with paroxysmal atrial fibrillation, regardless of their underlying heart disease, and should be offered to those patients with surgical indication for their heart disease.